شه‌فه‌ق نيوز/ سه‌رچه‌وه‌يل سه‌ربازێ ئاكراى به‌رپابوين جه‌نگه‌يل سه‌ختيگ كردن له‌ ئاوايى حمامه‌و ده‌ورگردى له‌ باكوور سوريا له‌ناونى سوپاێ توركى و هاوپه‌يمانه‌يلێ له‌لايگ و هيزه‌يل ديموكراسى سوريا له‌لايگ تره‌و.
له‌ى باوه‌ته‌و، ئاژانس ريكس له‌ زووان ئه‌و سه‌رچه‌وه‌يله‌ باس له‌وه‌ كرد ك هيزه‌يل كورد روێ وه‌ڕوێ په‌لاماريگ بوينه‌سه‌و له‌ ناوچه‌ێ ته‌ل قسته‌ل جندو و جه‌نگاوه‌ره‌يل يه‌كه‌يل پاسه‌وان ملله‌ت كورد تويه‌نستنه‌ ته‌ياره‌يگ سه‌ربازى توركى بخه‌نه‌ خوار.
جى باسه‌، باس له‌وه‌يش كريه‌ێد ك ئه‌و ته‌ياره‌ فيشتر له‌ 170 بنگه‌ له‌ عه‌فرين گرته‌سه‌ ئامانج له‌ چوارچێوه‌ى په‌لاماره‌يل چڵه‌ زه‌يتون ك له‌لايه‌ن سوپاێ توركياوه‌ ئه‌نجام ئه‌دريه‌ێد وه‌خاتر دامه‌زرانن ناوچه‌يگ ئه‌ماان له‌ باكوور سوريا جوور ئه‌وه‌گ سه‌رچه‌وه‌يل ره‌سانن توركى ئاماژه‌ وه‌پى ئه‌كه‌ن.
